Aurore

Aurore (ladinakeelsest aurora 'kuldne') on prantsuse keeles esinev, 17. sajandil moe kontekstis kasutusele tulnud värvinimetus, mis pidi viitama päikesetõusuaegse taeva värvusele; ajalooliselt tähistas see mahedat pastelset oranžikaskollast, heleoranži või kullakollasena kirjeldatud värvitooni, kuid kohati võib see uuemal ajal tähistada ka roosat.

Värvinimetusel on rohkelt positiivseid konnotatsioone, seda peetakse pehmeks, soojaks, helendavaks, läbipaistvaks, selgeks ja puhtaks tooniks, mis seostub süütuse ning nooruslikkusega ja mis meenutab hommikut, kevadet või suve ja päikest, rõõmu ja rikkust.

 Pildid 

 Ajaloost 
1701. aastal ilmunud Antoine Furetière'i leksikon "Dictionnaire universel" kirjutab märksõna "Aurore" ('koidik') juures:

On nomme Couleur d'aurore, un certain jaune dore & ecclatant comme celle qui paroist souvent dans les nues au lever du soleil. Lis couleurs d'aurore se sont estant alunées & gaudecs fortement , & rabattues avec le raucour dissous en cendre gravelée, potassê, ou soute.Aurore. - Antoine Furetière, Dictionnaire universel, contenant généralement tous les mots françois tant vieux que modernes & les termes des sciences et des arts, t. 2, La Haye, A. et R. Leers, 1701

'Värvinimetus aurore, teatud kollane, kuldne ja pimestav nagu see, mis sageli ilmub pilvedes päikesetõusul. [...]"

 Variatsioonid 
20. sajandi algul Société française des chrysanthémistes välja antud värvikataloog "Répertoire de couleurs pour aider à la détermination des couleurs des fleurs, des feuillages et des fruits" kirjeldab kuldset (aurore) värvitooni kui "siidikaubandusest pärit nime – lõhekarva kuld" (or saumon des doreurs)Henri Dauthenay, Répertoire de couleurs pour aider à la détermination des couleurs des fleurs, des feuillages et des fruits : publié par la Société française des chrysanthémistes et René Oberthür ; avec la collaboration principale de Henri Dauthenay, et celle de MM. Julien Mouillefert, C. Harman Payne, Max Leichtlin, N. Severi et Miguel Cortès, vol. 1, Paris, Librairie horticole, 1905. p 70, mida raamat peab taimede kirjeldamisel raskesti kohaldatavaks, tuues märkuses punaka kuldse metalliktooniga värvinäidise juures esile tooni peegeldust ja muutlikkust: "Kullavärv esitab paljusid muutlikke toone, mis tekivad päikesetõusul. Vastasoleva kuldse värvi peegeldus annab sellest vaid ebatäiusliku ettekujutuse."

Värvuse aurore vasteks annab prantsuskeelsete värvinimetuste portaal pourpre.com soojade, veidi piimjalt pastelsete punakaskollaste toonivahemiku  .

Värvinimetuste portaal Code-Couleur annab värvitooni vastes sooja pastelse kollase  A. - code-couleur.com.

Pantone värvitoon 12-0642 Aurora on helekollane   Pantone

ISCC-NBS-i värvisõnaraamatu "Color:Universal Language and Dictionary of Names" järgi on aurore keskmine roosa (moderate pink)  Kenneth L. Kelly and Deane B. Judd. Color: Universal Language and Dictionary of Names. 1976. lk 118. Toonid Aurora (Orange) ja Orange Aurora on murtud kollakasroosa , sügav kollakasroosa  või keskmine punakasoranž , Aurora Yellow on murtud oranž , keskmine oranž , murtud või keskmine oranžkollane  või helekollane  Kenneth L. Kelly and Deane B. Judd. Color: Universal Language and Dictionary of Names. 1976. lk 87.

Kunstitarvete tootja Cansoni Mi-Teintes' seeria pastellpaberi toon nr 103 on aurore, see on väga kahvatu soe heleroosa   Nuancier Mi-Teintes.

DMC tikkimisniitide valikus on 761 rose aurore pastelne oranžikasroosa  Nuancier DMC numeros et noms.

 Vaata ka 
 Koiduroosa

 Viited 

Kategooria:Kollased värvitoonid